### Beslutningstema

Det skal besluttes, om der skal gives nedrivningstilladelse til den østligste perronoverdækning eller, om der skal nedlægges §14 forbud i henhold til planloven imod nedrivning af perronoverdækning.

### Sagsfremstilling

Banedanmark, ejer af matr. nr. 604, [adresse], har anmodet Tønder Kommune om tilladelse til at nedrive den østlige perronoverdækning. Perronoverdækningen er den korteste af to på [adresse]. Perronoverdækningerne er fra begyndelsen af 1900-tallet og er udført som en nittet jernkonstruktion med dragere i U jern, samt hvidmalede træspær med svejfede spærender. Den vestlige perronoverdækning er vedligeholdt, i modsætning til den østlige peronoverdækning. De to perronoverdækningner er en del af det samlede stationsmiljø, hvor stationen, pakhus, remissen og perronoverdækningerne er bevaret. Den østlige perronoverdækning binder stationen sammen, og bidrager til fortællingen af Tønder som stationsby samt er en unik del af det kulturmiljø som der i og omkring Stationen i Tønder.

[adresse] er en del af et bevaringsværdigt kulturmiljø. Kommuneplanen fastlægger, at i kulturmiljøerne må bevaringsinteresserne ikke tilsidesættes.

Det tekniske anlæg er omfattet af kommuneplanramme nr. 610.81.1 for Stationen, der fastlægger områdets anvendelse til tekniske anlæg indenfor jernbanedriften. Ydermere må der kun opføres nødvendige bygninger for baneområdets drift og vedligeholdelse. I 2022 købte Tønder Kommune Tønder Station, der sidenhen blev solgt til Ejendomsfonden Tønder Station med det formål at benytte bygningen til et Folk og Roots Musik Center i fremtiden. Dette kræver en lokalplan, der kan løsne op for anvendelsesbestemmelserne.

Det er i henhold til Planlovens §14 mulighed for at nedlægge forbud mod det ansøgte, imod at kommunen indenfor et år udarbejder en lokalplan. I den lokalplan der skal udarbejdes for det nye Folk og Roots Center, kan perronoverdækningerne inddrages i en samlet lokalplan for det samlede stationsmiljø.

### Lovgrundlag

Planlovens §14

### Fagchef for Plan og Udvikling indstiller,

|  |  |
| --- | --- |
| at | der nedlægges et §14 forbud imod nedrivning af det ansøgte, og |
| at | der igangsættes udarbejdelse af en ny lokalplan for området ved stationen. |

### Beslutning

Indstillingen godkendt.